《题山云海月楼》
元代·熊禾

壶山一片云，沧海一轮月。
仁人典刑静，志士胸次阔。
我来登斯楼，抚景亦奇绝。
一天任舒卷，万古看出没。
吟情俯八极，酒兴小溟渤。
云来地脉动，云去悄无迹。
月出天光生，月落万山黑。
归来一梦觉，东窗又明发。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云谷鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。